Mostar, 08. ožujka 2022. godine

**POZIV STUDENTIMA DENTALNE MEDICINE**

### za iskaz interesa za sudjelovanje u razvoju Baze podataka oralnog zdravlja projekta MADE

Poštovane studentice i studenti,

projektni partner Medicinski fakultet Sveučilišta u Mostaru objavljuje Poziv studentima dentalne medicine za iskaz interesa za sudjelovanje u provedbi Programa za učenje i razvoju Baze podataka oralnog zdravlja u okviru projekta **MADE (Mobile** **Access Dental Clinic)** sufinanciranog iz Interreg IPA programa prekogranične suradnje Hrvatska - Bosna i Hercegovina - Crna Gora 2014. – 2020. .

Cilj projekta MADE je uspostaviti **dugoročnu suradnju u pružaju usluga preventivne zdravstvene zaštite oralnog zdravlja** između javnih zdravstvenih ustanova u prekograničnom **području južne Hrvatske, zapadne Bosne i Hercegovine i Crne Gore,** što će omogućiti prilagodbu stručnjaka dentalne medicine zahtjevima i potrebama prekograničnog stanovništva za zaštitom oralnog zdravlja.

Prema projektnoj metodologiji, unutar navedene aktivnosti potrebno je na deset odabranih javnih lokacija i deset javnih ustanova provesti preventivne programe zaštite oralnog zdravlja što uključuje pružanje preventivne stomatološke njege i prikupljanje podataka za ispunjavanje Baze podataka oralnog zdravlja putem strukturiranih upitnika.  
U aktivnosti će zajednički sudjelovati 15 odabranih studenata u razdoblju od 21. ožujka 2022. godine do 30. lipnja 2022. godine. Procijenjeno radno opterećenje za svakog studenta je 67 radnih sati, a bruto satnica je 4 EUR.

Ovom pozivu je priložena Prijavnica koja obuhvaća sljedeći kriteriji pri prijavi studenata:

- sudjelovanje na radionici za studente dentalne medicine projekta MADE održane 15. veljače 2022. godine

- Poziv za iskaz interesa je upućen studentima dentalne medicine 3., 4., 5. i 6. godine

- Prosjek ocjena na prethodnoj godini studija

Molimo zainteresirane studente da priloženu Prijavnicu popune i dostave na adresu Medicinskog fakulteta, Kralja Petra Krešimira IV bb, 88000 Mostar s naznakom na omotnici „Iskaz interesa – projekt MADE“, najkasnije do 15. ožujka 2022. godine.

U nastavku Prilog 1. Predložak Prijavnice

*Poziv za iskaz interesa – MADE*

**PRIJAVNICA**

*Potpisom ovog obrasca potvrđujete točnost navedenih podataka i dostupnost za izvršenje predloženih poslova u vremenskom razdoblju od 21. ožujka 2022. godine do 30. lipnja 2022. godine. Molimo da točno i pregledno upišete tražene podatke*

|  |  |
| --- | --- |
| **PODACI O STUDENTU** | |
| **Ime i prezime** |  |
| **JMB** |  |
| **Datum rođenja** |  |
| **Adresa** |  |
| **Mobitel** |  |
| **E.mail** |  |
| **Sudjelovanje na radionici** |  |
| **Godina studija** |  |
| **Prosjek ocjena na prethodnoj godini studija** |  |

Mjesto i datum: \_\_\_\_\_\_\_\_\_\_\_\_\_\_\_\_\_\_ Potpis: \_\_\_\_\_\_\_\_\_\_\_\_\_\_\_\_\_\_\_\_\_